LidanRubinov/Halacha-QA huggingface dataset:
שאלה: זכות היהודים על ארץ ישראל לעומת הערבים.: 1. כתוב ברש"י בבראשית בבריאת העולם שזכותנו - היהודים - על ארץ ישראל היא בגלל שהעולם שייך להשם ברצונו נתנה להם וברצונו לקחה מהם ונתנה לנו. אבל ברש"י שם יש משהו שסיפק אותי יותר ולפני כן אשאל על זה. הרי השם אמר שיוציאנו לגלות אם נחטא והוציאנו אז אולי ניתן לומר שברצונו עכשיו לקחה מאיתנו (ונתנה לערבים?) במילים אחרות אין לאף אחד יתרון על אף אחד. כי כתוב במפורש בתורה שיגלה אותנו ונחרב הבית. כנראה שיש תשובה לזה שעדיין זכותנו על הארץ אבל אני לא סגור על הנושא ואשמח להרחיב את האפיקים בזכות הרב. כלומר איך אנו יודעים שעדיין השם נותן לנו את הארץ אולי הוא לקחה מאיתנו כמו שבהתחלה לקחה מהגוים ונתנה לנו? 2. כהמשך למקודם, ראיתי ברש"י שם משהו שהאיר לי את הנשמה. כתוב שנוח הוריש לשם את הארץ ולא לחם ולכן הייתה זכות לנו לקחתה מסיבה פשוטה ונוספת כי פשוט הם לקחו מאיתנו והחזרנו אותה. ואני שואל, הרי הערבים שבארץ פה היום הם גם משם ואולי גם להם מהסיבה השניה יש זכות שווה על ארץ ישראל כמונו לכאורה? או שנוח הוריש לשם ושם הוריש לחלק מבניו את ארץ ישראל ולחלק למקום בחו"ל ולכן אולי הארץ שייכת דווקא ליהודים ולא לשאר השמים? ואשמח גם לדעת אם יש חוץ מרש"י עוד פרשן שמתייחס לירושת ארץ ישראל שניתנה לשם ואולי מרחיב שם ויגיש שניתנה לחלק משם או ששם העביר לחלק איזור בחו"ל ולחלק את א"י. אולי ברש"י עצמו במקום אחר או חוץ מפרשנים האם יש מסורת והוכחה נוספת על שנוח הוריש לשם דווקא (וליהודים) את הארץ כדי שתהיה לנו הוכחה מוחצת - האם זה עבר במסורת או כל הוכחה אחרת וגם פרשנים? ב מראש ומצטער על האריכות.
תשובה: 1. מאז שישראל קיבלו את הארץ הארץ לא ניתנה לאף עם אחר. התורה כותבת במפורש שגם כשאנו גולים אין הארץ ניתנת לעם אחר. "ושממו עליה אויבכם" - כלומר, כשעם ישראל גולה גם הארץ גולה עימו ומפסיקה לתת חיים למי שיהיה עליה. כך ראינו בכל משך הגלות, אף עם אחר לא התבסס בארץ. הארץ נהפכה להיות ארץ ביצות, ארץ שאף אחד לא גר בה. כך מתאר הרמב"ן את הישוב בארץ ישראל בבואו לארץ. הוא מתאר את החורבן ששורר בכל מקום. וזה רומז לפירושו בתורה שכותב שהשממה שיש בארץ ישראל היא בשורה טובה לישראל. ההתפתחות של הארץ תלויה בחזרת ישראל אליה. הערבים והפלחים שהתיישבו בארץ, ראשית, לא היה להם ברכה ביבול. ושנית, הברכה באה ברגע שעם ישראל התחיל לחזור לארץ. הנה בימינו ראינו זאת במוחש. חבל קטיף לפני שהגיעה לשם התיישבות יהודית היה דל מבחינה חקלאית. באו יהודים והנה נהיה שם שפע והצלחה. גורשו היהודים משם שוב חזרה ארץ ישראל וסגרה את ברכתה. הערבים שנשארו שם אינם מצליחים להגיע לחמישית מן היבול שהיה כשישראל ישבו שם. 2. לפי שיטת רמב"ן הארץ בתחילתה ניתנה לחם. אולם היא נתנה לחם כפקדון וכדי שישמרו את הארץ עד שישראל יהיו ראויים לרשת אותה. ארץ ישראל היא ארץ מיוחדת. צריך זכויות רבות כדי לזכות בה. יעקב ועשיו היו בני יצחק. ובכל אופן רק יעקב זוכה בארץ, מדוע? על כך אנו אומרים בהגדה של פסח שרק מי שהיה מוכן לשלם את המחיר של הישיבה, רק מי שמוכן היות בגלות מצרים ושתקיים בו ידוע תדע כי גר יהיה זרעך בארץ לא להם, ראוי אח"כ לרשת את הארץ. עשיו שפנה לארץ אדום הפסיד בכך את זכותו בארץ. וכל שכן ישמעאל שהלך לערב שלא צבר זכויות שיזכו אותו בארץ ישראל.
שאלה: כשרות מחבת שטוגן בה בצל: חתכתי בצל בסכין חלבי, וטיגנתי אותו בטעות במחבת בשרי, (לא בו יומו), מה דין המחבת?
תשובה: ב"ה שלו-ם וברכה בצל שנחתך בסכין חלבית - נחשב לחלבי. לכן יש להכשיר את המחבת אף שהיא לא בת יומה כמו אם בשלו בה חלב. הרב חגי בר גיורא
שאלה: שימוש בקמחים ללא גלוטן: אשתי חולת צליאק ולכן אסור לה לגעת בכל סוגי החיטה למינהם אפילו לא תבלינים. האם מותר לנו בפסח להכין לה לחמניות מקמחים ללא גלוטן שאין עליהם כשרות לפסח בגלל העלויות שלהם לא מכשירים לפסח?
תשובה: שתאכל אורז תירס וקטניות ולא קמח דגן
שאלה: חיפוש עבודה בזמן עבודה במקום אחר.: ב"ה. בתשובה לשאלה הקודמת, האם מותר לי לחפש עבודה במקביל להמשך עבודה במקום הנוכחי.? ביחוד כאשר במעביד אומר שאין לו ברגע יכולת לחפוף אותי בעבודה ולכן אני יכול ללכת הביתה בנתיים, (אחרי 3 ימים מתחילת העבודה, למשך שבועיים,לפחות.!) האם אני רשאי לקדם את עצמי ולחפש עבודה תמיד, אפ כשאני עובד אצל מעביד אחד, וכשאמצא, אודיע לו,ע"פ החוק, ואעבור לעבודה השניה, או שאני צריך להתפטר לפני שאני מתחיל לחפש (!) מקום חדש. השאלה נשאלה בהמשך לשאלה "מקום עבודה"
תשובה: הנך יכול לחפש עבודה מתאימה במקביל לעבודתך, וברגע שיקבלו אותך תודיע למעבידך שיערך לכך.
שאלה: אכילת רוטב סויה: שבוע טוב לכבוד הרב. האם רוטב סויה זה קטניות (רוטב קנוי)? ובנוסף רציתי לדעת, יש הרבה מוצרי מזון שכתוב שהם לאוכל קטניות,וברכיבים שלהם לא כתוב שהם מכילים תירס אורז. או שהם מכילים בד"כ שומן מן הצומח וכו. אז מה הופוך אותם בעצם לקטניות, ואם זה לא נחשב האם מותר לאשכנזים לאכול?
תשובה: א. יש מגדולי הרבנים שאומרים שכל סוג קטנית שלא היה אצל הקהילות במערב אירופה לפני כשמונה מאות שנה כשקיבלו על עצמם את החומרה להימנע מקטניות, כגון קינואה וסויה, לא קיבלו עליו את החומרה. ב. אם תהליך הפקת הנוזל (כגון חלב סויה או שמן סויה) בא ללא השרייה מוקדמת במים, המהרש"ם כותב שכל איסור קטניות זה אם בהכנתם זה בא במגע עם מים בהשריה, אך בכבישה יבשה אין בזה איסור. דבר כזה יהיה מותר, משתי סיבות: או שסויה כלל לא נחשב באיסור הקטניות, ואפילו אלה שמחמירים - אם זה בא בכבישה יבשה (יש לברר זאת במפעל) אין את החומרה של קטניות. וכן אם אדם לוקח גרגירי קטניות והוא יקלה אותם בתנור ויאכלם כך - אין בכך בעיה לפי כל השיטות. לפי זה, כל המוצרים שכתוב עליהם שהם לאוכלי קטניות אך הם לא מכילים קטניות שמוגדרות בהלכה (כגון תירס או אורז) מותר לאכלם. סיבה נוספת לכך: הבאר יצחק אומר שעל תערובת קטניות לפני פסח לא היתה הגזירה. הטעם לפיו הוא שזה לא יותר חמור מאשר דמאי, שהדין בדמאי הוא שיש לעשרו, אך אם זה נתערב ברוב לא צריך לעשר. לכל הדברים האלו אין צריך לחשוש.
שאלה: כיבוד הורים ושירות לאומי: אם שירות לאומי אינו מצווה מדוע הוא דוחה כיבוד הורים? השאלה נשאלה בהמשך לשאלה "טלפון ככיבוד הורים כשנמצאים בישיבה"
תשובה: : לא מדובר על דחיית מצוות כיבוד אב ואם. גדר המצווה היא לדאוג לצרכי ההורים. לעזור להם בקניות בבריאות וכ'. אין גדר במצווה לשמוע בקול ההורים בנוגע לדברים שאינם נוגעים לחיים שלהם אלא לחיים של הבן שלהם. בכל אופן נראה שאסור סתם לצער את ההורים. במקום שיש צורך כדי שהבנים יוכלו לבחור את דרך החיים שלהם כאן יש להתאמץ מעט בצער. אולם אי אפשר למנוע מהבנים לחיות את החיים שלהם לפעמים הצער בדבר שאינו מצווה הוא מצער וסיבה להיתר אף יותר מאשר חיוב מצוותי.
שאלה: הכשרה לפסח של תמי4 וטבעת: כיצד מכשירים מכשיר למים קרים וחמים כגון "תמי 4". (המכשיר הוא חשמלי ויש לו כפתורים שאולי עדיף שלא יכנס מים לשם. שמעתי שאם אשה לשה עם טבעת על ידה עם חמץ חם אין אפשרות להכשיר את הטבעת לפסח וצריך להצניעה. מה אשה תעשה אם היא לא יודע באיזו טבעת השתמשה לנ"ל? האם זה נכון. האם יש דרך להכשיר את התכשיטים?
תשובה: ניקיון יסודי לתמי 4 מספיק. ממתי הבצק בלישה חם? מספיק ניקיון בלבד ולא יחזרו לענדם עד לאחר ביעור חמץ (ספר הגעלת כלים יג,קג בהערה קטו דוחה את הסברא שיש אומרים שראוי להגעילם או לא לענדם בזמן שהידים עוסקות בחמין - אלא כפי שכתבתי לעיל)
שאלה: גניזת סיפורי צדיקים: הרב. האם סיפורי צדיקים דורשים גניזה?
תשובה: אם אין בהם ציטוטים מהמקורות אינן טעונים גניזה. פסח כשר ושמח
שאלה: נעיצת מזלג במאכל חריף: האם בדין חריף, דינו של מזלג כדינו של סכין? האם בנעיצת שיני המזלג בבצל, יש "דוחקא דסכינא"? האם טעם הבשר עובר מהמזלג לבצל? האם במזלג שאינו בן יומו אומרים שהחריפות משביחה את הטעם?
תשובה: אם תחבו מזלג- הדין זהה לסכין, כי יש דוחק בתחיבתו.
שאלה: בין אדם לחבירו-גזל:,נשאלתי איך להגיב אם רואה אדם את חברו לעבודה גולש באינטרנט בזמן העבודה ובטוח שזה לצרכיו האישיים ולא לצורך העבודה. אם המעסיק היה יודע היה מפטר אותו יש עבודה למכביר. למי להגיד,מה להגיד ואיך להגיד תוך שמירה על ההלכה.
תשובה: מדין מצוות השבת אבדה, למדנו שיש למנוע מכל יהודי הפסד ממון, במקרה המדובר, בעל החברה מפסיד מהעסקת העובד שאינו מנצל את שעות העבודה למילוי תפקידו, לכן יש להודיע לבעלי החברה שיש חלק מהעובדים שאינם מנצלים את השעות אלא מתעסקים עם דברים אחרים. אין צורך למסור לו שמות. כמו שבהשבת אבדה אין צורך להביא את החפץ עד לבית המאבד, אלא מספיק לתת לבעליו אפשרות להשיג אותו, כך במקרה הנדון מספיק לתת לבעלים אפשרות למנוע את ההפסד. והוא יפקח על העובדים. הרב מרדכי גרוס.
שאלה: גביעים של גלידה: האם גביעים של גלידה זה חמץ, האם מותר למכור אותם? השאלה נשאלה בהמשך לשאלה "האם קמח חמץ? "
תשובה: ב"ה שלו-ם וברכה את גביעי הגלידה מייצרים מבלילה של קמח. לכן חוץ מהחשש שהקמח הוא חמץ בגלל שמרטיבים את החיטה לפני הטחינה גם קו הייצור של הגביעים הוא חמץ משום שבמשך שעות לא מנקים אותו וגם לפעמים קורות תקלות והקו נעצר כאשר בתוכו הבלילה. שנזכה לאכול השנה מהזבחים והפסחים, הרב חגי בר גיורא
שאלה: לאכול לפני התפילה בשבת: ביום שבת בבוקר יש אנשים ששותים קפה ועוגה לפני התפילה. השאלה שלי ממתי מחיובים בקידוש מרגע שהתחלתי להתפלל או מזמן תפילה? האם אני יכול לשתות בשעה 8 בבוקר למשל שהתפילה מתחילה ב9 וחצי בבוקר? מחכה לתשובה ו מראש השאלה נשאלה בהמשך לשאלה "האם קמח חמץ? "
תשובה: מותר לשתות תה או קפה לפני תפילה ללא קידוש מפני שעדיין לא חל עליו חובת קידוש. אם האדם חלש מותר לו גם לאכול עוגה. וצריך לברך ברכות השחר טרם שישתה.
שאלה: אחריות על עובד גוי בסין: אני עובד בסין ויש לי עובדים שמקבלים משכורת חודשית ששעות העבודה ידועים מראש 8 עד6, ובימים שיש עוד עבודה נישארים יותר מאוחר ואני לא מוסיף במשכורת. שלחתי עובד ביום שישי בבוקר לבדוק מפעל שהוא 6 שעות רכבת מהבית שלו. בשעה בערך 3 הוו מסיים לבדוק, כל יום שישי אני מסיים ב2 לעבוד, ואחרי שהוא מסיים יקח לו 6 שעות לחזור הביתה. השאלה שלי, האם אני מחויב לשלם לו מלון שישאר שם שלא יחלל שבת בגלל העבודה או ברגע שהוא סיים את העבודה בשבילי לא אכפת לי איך הוא חוזר הביתה ומתי? כמובן שאני משלם את הרכבת. השאלה שאני שואל, האם אני צריך לדאוג לעובד הגוי מהרגע שהוא עוזב את העבודה? עד איזה שעה אני יכול להעסיק את הגוי ביום שישי? מחכה לתשובה ו מראש
תשובה: מכיון שמצדך אין הכרח שיסע בשבת אלא שישאר במקום וכדו', אינך צריך לדאוג לו למלון.
שאלה: הכשרת מיחם שבת מפלסטיק לפסח: האם ניתן להכשיר מיחם שבת העשוי מנירוסטה ופלסטיק לפסח? ואם כן, כיצד?
תשובה: ב"ה שלו-ם וברכה אם לא היה כל שימוש של חמץ במחם - יש רק לנקותו שלא נדבק עליו חמץ וטוב להרתיח בו מי סבון אחר הנקיון ולשופכם. אם חממום על המכסה העשוי מפלסטיק חמץ כגון:חלות - יש הנוהגים לא להכשיר פלסטיק ולכן יש לנקותו שלא נדבק עליו חמץ ולהרתיח בו מי סבון אחר הנקיון ולשופכם. ולא להשתמש במכסה בפסח אלא לכסות את המיחם בנייר אלומניום. יש המקילים כאשר הפלסטיק חלק ולא סדוק לנקותו ולהכשיר בהגעלה הכנסת המכסה במים רותחים. שנזכה לאכול השנה מהזבחים והפסחים, הרב חגי בר גיורא
שאלה: ברכת הגומל להרבה מתפללים: בבית הכנסת שלי בשחרית של שבת ובמיוחד במנחה של שבת יש מעיין זרם של אנשים שאומרים ברכת הגומל (זה אורך מס דק ). שאלתי, האם צריך שאדם אחד יגיד ברכת הגומל ויכוון לפתור את כולם (ולא רק את מי שבספק) או שכל אחד צריך להגיד ואין חשש לטורח ציבור?. היה מעיין ויכוח בעניין בשבת ורציתי לדעת מה היא ההלכה בעניין.
תשובה: אפשר שאחד יוציא ידי חובה אחרים שסיבת הודאתם היא אותה סיבה (כמו שכולם באו מנסיעה ארוכה, או שכולם החלימו ממחלה וכדו').
שאלה: הכשרת כלי חדש לפסח: ברשותי סיר חדש שהוטבל אך טרם נעשה בו כל שימוש. הסיר מונח מחוץ לקופסא בארון עם כל הסירים שנמצאים בשימוש יומיומי בבית. שאלתי - האם יש צורך להגעיל את הסיר לקראת הפסח או האם הסיר מותר בשימוש כמו שהוא? ושבוע טוב
תשובה: הסיר חדש וכן הוא כשר לפסח למרות שהיה בארון עם כלים לא כשרים לפסח.
שאלה: הגעלת מיקסר מברזל לפסח: יש ברשותי מיקסר חשמלי כולו כולל החלקים עשוי נירוסטה וברזל איך אני יכולה להכשירו לפסח?
תשובה: ניקיון יסודי, והכשרת החלקים בהגעלה ברותחין.
שאלה: רמאות בבגרות? - תיקון שאלה: שליט"א לאחר שליחת השאלה התברר לי שהמחשבון הנ"ל אינו אסור מבחינת החוק אך גם אינו מוכר שם בכלל (כיוון שהוא חדיש). יש דיבורים שרוצים לחוקק חוק נגדו בעתיד, אך בינתיים אין שום חוק האוסר. האם במצב זה,שאין חוק האוסר, יהיה מותר להשתמש? ממש על ההתחשבות! השאלה נשאלה בהמשך לשאלה "רמאות בבגרות?"
תשובה: מותר להשתמש. ה' יצליח דרכך.
שאלה: טעם בלוע בכלים של ימינו: הבנתי שכיום אם נבדוק בכלים בצורה פיזיקלית - לא נראה שנבלע בהם מאכלים בבישול. במידה והדבר כך הרי אפשר לומר שבזמן ח הדברים נבלעו ובימנו לא. אולי אפשר לענות בטל הטעם לא בטלה התקנה. אבל אשמח בכל אופן לפחות לביאור רוחני של עניין הטעם הבלוע וכד.
תשובה: כיון שמהתורה יש דין שמי שטועם טעם איסור נחשב כאילו אכל את האיסור, אם כן כל מקום שהטעם משפיע יש לאסור אם לא הגעילו את הכלי. בוודאי ידוע לך שאם תחתוך בצל בסכין ואח"כ תנקה את הסכין ותחתוך בה עוגה תרגיש בעוגה טעם בצל.
שאלה: כשרות לתינוק פעוט: יש לי תינוק בן 4 חודשים, בקרוב הוא אמור להתחיל לאכול מוצקים. אני מחפשת עבורו מסגרת לשנה זו ולשנה הבאה. א. אני גרה בשכונה שרובה לא דתית, ואין כמעט מטפלות דתיות. אלו שיש בד"כ כבר תפוסות ואין מקום. מישהי הציעה לי לחפש מטפלת לא דתית מסורתית, ולהציע שאני אכין את האוכל והיא תחמם בשני כלים סגורים. במידה וזה מה שאאלץ לעשות, רציתי לקבל הנחיות - מה ההנחיות שיש לתת למטפלת, מה אפשר לסמוך עליה, מה אי אפשר וכו. ב. לשנה הבאה הצלחתי למצוא גן עם הרבה המלצות. הטבחית אינה דתיה, אך מנהלת הגן הבטיחה שהם קונים מוצרים כשרים בלבד. האם ניתן לשלוח את הילד לגן כזה? ברור לי שכשרות האוכל היא לא רק כשרות המאכלים (כמו ברירת אורז, שטיפת כרוב וכדו ) - אך מאחר ויהיה מדובר בתינוק בן שנה (בתחילת השנה) - האם ניתן להקל?
תשובה: א. אם האמא של הילד מכינה את האוכל והיא רק מחממת- זה ר. אין הבדל בחימום במיקרוגל, טוסטר אובן או תנור. שתחמם בכלים שהאמא מסרה לה. אין לחשוש להטרפת האוכל אפילו אם התנור טרף. ב. זה ר ואין לחשוש עד כדי כך.
שאלה: חברה בגיל 16 : אני מוטי ואני בן שש עשרה, ומדריך בתנועת הנוער עזרא. לאחרונה אני מרגיש צורך ריגשי גדול לקשר עם מישהי. בדקתי טיפה את הנושא וגם על עצמי, אני יודע את הגבולות ההלכתיים ואת הגבולות האישיים שלי. אני גם יודע שזה לא בריא ושאם זה לא לחתונה זה לא טוב. ניסיתי להדחיק את העניין ע"י תעסוקה, כגון: עבודה, אירגון דברים וכדו, אך שום דברים לא מצליח לכסות על הרצון הזה. ברור לי שזה לא נובע ממקום רע! השאלה שלי היא כזו: 1. האם יש איסור הלכתי לחשוב על בת מסויימת (לא בקטע המיני)? 2. האם יש בכ"ז איזו שהיא דרך להדחיק את הרצון בכל זאת ולחכות איתו עד לזמן הנכון? הערה: אני מודע לכל הבעיתיות שיש סביב הנושא ואני מודע לאיסורים ההלכתיים שיש סביב העניין, אני בסך הכל מחפש פיתרון זמני עד שיגיע הזמן האמיתי.
תשובה: כפי שאתה כותב אתה מבין שמאד מסובך קשר ארוך בין איש לאישה ללא יכולת לממש את הקשר בצורה שלמה ובריאה במסגרת חיי משפחה. החיבור בין איש ואישה כל כך חזק ועוטף אותנו שאנו לא יכולים לעשות אותו למחצה לשליש או רביע. לכן הדרך שנכונה היא שלא להציף כלל את הרגשות האלו. לנסות לברוח ממפגש עם בנות שמעוררות אצלך רגש זה. אם יש בת מסויימת שעליה את החושב תשתדל מאד להמנע מלהיות בסביבתה. כל מפגש וכל מבט יקשה עליך את המלאכה של הנקיות. הדרך של העסקת עצמך בדברים אחרים היא דרך נבונה ונכונה. אין לי עוד פטנטים בכובע.
שאלה: ברכה על חיטה: גרעיני חיטה שלמים שנתבשלו (לא עד כדי דיבוק) ואוכלים אותם בסלט עם פלפלים וחמוציות, והם עיקר הסלט, מה מברכים ברכה ראשונה ואחרונה על סלט זה כשלא נאכל בתוך סעודה? ראיתי שב"וזאת הברכה" הסתפקו בעיניין ולא ידעתי איך להכריע
תשובה: בתחילה בורא פרי האדמה ולבסוף בורא נפשות
שאלה: חוסכים לחופשת לידה- האם לעשר בינתיים?: בחסדי ה עלינו זכינו להרות ילד נוסף, כעת אני עובדת ובעלי אברך וחשבנו לשמור את כל עודפי ההכנסות מהשנה בכדי להאריך את חופשת הלידה. בשנה הבאה בעז"ה אהיה סטודנטית ויקל עלי אם אוכל לעסוק רק בגידול התינוק ובלימודיי- ולא לעבוד בשנה זו. האם לתת מעשר עוד השנה, לפני ההפרשה לחסכון לשנה הבאה, או רק בשנה הבאה כשנדע האם סכום זה מספיק לנו למחייתינו? יש לציין שאנו נותנים סכום קבוע לישיבת של בעלי שאותו נמשיך לתת, השאלה היא רק האם להשלים סכום זה למעשר
תשובה: צורך בריאותי פוטר אתכם ממעשר אך בכ"ז יש להפריש סכום מסוים לצדקה
שאלה: שירים שהורדו על ידי גויה: אחת מחברותי לעבודה (גויה) הורידה הרבה שירים למחשב שבעבודה א. האם מותר להינות משירים אלו? ב. חלק מהשירים שם מאוד מרגיעים והייתי שמחה שהם ילוו אותי בשעה הלידה בעז"ה, האם זה שייך להעתיק משם או שעדיף למצוא מקור אחר?
תשובה: מסתבר שאלו שירים שיש עליהם זכויות יוצרים ואם כן אין להעתיק ממנה. אם חברתך שומעת אינך צריכה לצאת מהחדר אלא את יכולה להנות מהם. אגב, אני ממליץ (מניסיון אשתי) להשמיע שירי קודש, וישנם סגנונות שונים כך שתוכלי למצוא סגנון המתאים לך ומרגיע אותך, ובכך להרגיש רוממות וקדושה בשעות יקרות וקדושות אלו של לידת נשמה חדשה לעולם. לידה קלה!
שאלה: מכירת חמץ: אני ומשפחתי נוסעים לכל הפסח לבית הארחה. נצא מהבית אחה"צ שלפני ערב פסח ונגיע למקום בערב פסח (בלילה). אנחנו מבצעים מכירת חמץ (דרך הבד"צ של העדה החרדית) והשארנו מפתח לבית אצל חמותי. הבנו שאין צורך לערוך בדיקת חמץ בבית אלא רק בחדר בבית הארחה. השאלות: האם הבית שלנו צריך להיות נעול מבלי שאיש יכנס אליו במהלך הפסח? האם מותר לתת לשכן להשתמש בבית שלנו בשביל לארח את אורחיו? האם מותר להשכיר את הבית למישהו במהלך הפסח? והאם אם אחד מהדברים הללו נעשים, האם יש הנחיה שונה לגבי בדיקת חמץ? ב ו
תשובה: האם הבד"צ מבצע את המכירה ביג? אם הוא מבצע ביד אתם חייבים בבדיקת חמץ אם השכרתם את כל הבית לגוי אינכם יכולים להשתמש בבית ולא להשכירו או לתת למישהו אחר רשות להשתמש בבית כל הפסח
שאלה: השבת אבדה: לפני כ- 10 חודשים נשלח אלי בדואר חבילה בטעות. (הזמנו משהו ובטעות שלחו לנו פעמיים למרות שחייבו אותנו רק על אחד) כמובן שמיד התקשרנו לחברה על מנת לברר כיצד להחזיר להם את המוצר. הם אמרו שיוכלו לאסוף אותו בפתח תקווה ועל כן השארנו אותו אצל קרובי משפחה שגרים שם ונתנו להם כתובת מדוייקת על מנת שיבואו לאסוף את המוצר אך עד היום לא הגיעו. כאשר אני מנסה להתקשר למספר שבזמנו התקשרתי אליו אין מענה. מה עלי לעשות כעת עם המוצר?
תשובה: זה סימן שהם התייאשו וניתן להשתמש בכך.
שאלה: פר  קרבנות ביחיד, אמירת תהילים ולשון הרע: א. האם אפשר לומר לפני שחרית מנחה את פרשת הקרבנות בבית ואח כ ללכת לתפילה, או שיש לומר זאת בציבור? ב. שמעתי שמי שקורא תהילים ולא מבין, הלימוד לא עולה לו (מי שאמר את זה אמר שזה כתוב במפורש במשנה). ולעומת זאת מי שקורא זוהר ולמרות שאינו מבין הלימוד כן נחשב לו. האם זה נכון? ג. אני מכיר אדם שמדי פעם אומר אצלנו בביהכנ ס דברי תורה והוא מאוד בקי בהלכות וכו וזה ראוי לשבח. אבל הבעיה שלי היא שחרף הבקיאות וההכרה בחשיבות הלימוד לפעמים אינו מקפיד כ כ על לשון הרע וזה מאוד מפריע לי. אני משתדל תמיד לשפוט לכף זכות אבל לפעמים זה קשה. על הסבלנות!
תשובה: א. אפשר. ב.בשניהם עולה לו, אך עדיף להבין את הנאמר בתהילים. ועדיף מכולם ללמוד תורה על מנת להגדיל תורה ולהאדירה.
שאלה: המשל לשאלתי הקודמת- הנבטת חיטה.: על תשובתכם המהירה, אבל כנראה לא הסברתי את עצמי. התכוונתי לעצם הגידול בימי החג. כשבמגשים יש זרעי חיטה מונבטים בשלבי גידול שונים ואשר מקבלים השקיה. האם באותם גרעיני חיטה, עוברים בבל יראה ובבל ימצא? וחג שמח- אברהם השאלה נשאלה בהמשך לשאלה אישית
תשובה: וברכת ד' סליחה על העיכוב. השאלה כאן היא מה מצב הגרעין, באופן עקרוני הגרעין הוא בתוך מים (צמר גפן עם מים), ולכן הוא מחמיץ אפילו שלא נבקע הגרעין, ולכאן אין להשהות גרעינים אלו בבית מדין בל יראה ובל ימצא, אלא שיש שלב בגרעין שהוציא את תוכו (לגבעול) ואז יתכן שאין איסור, אבל קשה לדעת את הזמנים הללו, ולכן אין להשהות נבטי חיטה בפסח. ואין לשאול כיצד מותר לזרוע באדמה בפסח, לכאורה גם הגרעין שמונבט בקרקע הוא חמץ? אלא שההסבר הוא שבאדמה אדם מבטל את הגרעין לקרקע ולכן הוא כחלק מהקרקע, אבל בנבטים הוא רוצה את הגרעין לאכילת הנבט, ולכן יש לו חשיבות. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: נשק בשבת בטירונות: לכבוד הרב. האם אין בעיה שבטירונות 02 חיילים מסתובבים בשבת עם נשק שאפילו אין בו מחסנית (חוץ מהשמירה)? כמו כן, יש דברים רבים שלכאורה לא מוכרחים, כמו דיווח במכשיר קשר, בדיקת הנשק וכדומה. כשהייתי בטירונות הרגשתי שאין מספיק הדרכה מה מותר ומה אסור והיה נראה לי שיש חילול שבת מיותר.(אני מקווה שאני טועה) ו
תשובה: טלטול נשק - לדעת הגר"ש גורן זצ"ל והגר"ש אוירבעאך הוא כלי שמלאכתו להיתר מפני שנועד להרתעה. ויש פוסקים שנשק כלי שמלאכתו לאיסור ומותר לטלטלו לצורך גופו ומקומו. למעשה ההנחיה בצבא כאשר עוברים מטווח מותר לשאת נשק בשבת. בדיקת קשר בשמירת גדר( ולא מאהל ) בבסיסים רבים היא בדיקה פעם בשעה בפועל זה לא קורה. אם המכשיר ללא מנורת חוט להט - איסור שימושו מדרבנן!! ולכן בודאי שאין בכך כול בעיה הלכתית הבטחת בסיס לא חשוב פחות מחולה שאין בו סכנה (יחיד). לעצם הרגשתך אם היא כך בודאי זה לא טוב, צריך לתת שירותי דת בהרגשה ש'הלקוח' תמיד צודק. אך ברצוני להוסיף : לכולם יש פלפונים ומספרו של רב היחידה מפורסמים, ולהערך לשבת בצה"ל צריך להערך כבר ביום ראשון. וההנחיה שעם כניסת פלוגה לטירונות מתקיימת שיחת רב לכלל הפלוגה ושיחה לחיילים דתיים. (הרי בטירונות 02 נשארים שבת אחת בלבד ) - לגבי חומר הלכתי כתוב - נכתבו בשנים האחרונות ספרים רבים מאז הקמתי את בית המדרש להלכה בשנת תשס"ה (2005) בין השאר נכתב ספר בנושא הפעלת חמלים בשבת, שימוש במערכות חשמל להבטחה ובין השאר מכשירי קשר לסוגיו ראה שם הלכה כסדרה חלק ג'. וכן הוכנסו פקודות כתובות בהתאם דבר נוסף - לכול דבר נדרשת הכנה וגם לקיים מצוות צבא נדרשת הכנה הלכתית מנטלית לקראת גיוס, ישיבות רבות נערכות בצורה מתאימה לקראת גיוס, ויש ישיבות שההכנה מועטה ביותר, במיוחד בישיבות שהגיוס מתבצע לתלמידים בודדים ולא כמחזור. לסיכום : דע לך שספק ספקא פיקוח נפש דוחה שבת, ופעמים רבות אויבנו פיגעו בשבת שידעו שההבטחה מתרופפת, רבים מהמפקדים אינם בשבת,והאפשרות לפגע בתוך בסיסים כמו אלה קלה מידי. כול פיגוע הוא חמור פגיעה בתוך בסיסי צהל חמורה בהרבה יותר בהשלכות במאבק המתמשך. ה' יצליח דרכך
שאלה: אוטובוס בחול המועד: האם מותר לנסוע באוטובוס בחול המועד? (אוטובוס של חברת אגד או אוטובוס של חברה פרטית.)
תשובה: מותר
שאלה: שמן קנולה ואיסור אכילת קיטניות: כב הרב. האם מותר לאשכנזים (המקפידים שלא לאכול קיטניות) להשתמש בשמן קנולה במהלך חג הפסח? האם זוהי סוגיה דומה לאכילת מוצרי ליפתית, או שבשמן קנולה יש להחמיר יותר (מצד שכולו ליפתית ולא תערובת, או גם סיבות נוספות)? חג שמח וכשר.
תשובה: שמן קנולה הוא לפתית ולענ"ד דינו כמו שמן כותנה ומותר להשתמש בו בפסח
שאלה: קמח מלא, בורגול, גריסים, גרסי פנינה ושיבולת שועל(קואקר): האם בתהליך ייצור המוצרים הבאים מרטיבים אותם: קמח מלא, בורגול, גריסים, גרסי פנינה ושיבולת שועל(קואקר)
תשובה: ב"ה שלו-ם וברכה קמח מלא עשוי מחיטה, גריסים וגרסי פנינה עשויים משעורה בדרך כלל לא מורטבים בתהליך ייצורם. בורגול ושיבולת שועל(קואקר) מורטבים בנוזל חם בתהליך ייצורם. אולם קיים בורגול טבעי יבש הנמכר בחנויות טבע שלא מבושל ומורטב בתהליך ייצורו. שנזכה לאכול מהזבחים והפסחים השנה הרב חגי בר גיורא
שאלה: יותר מחמש נטיעות: כפי שציינתי בשאלה, אכן אין זו גפן יחידית אלא יותר מחמש, ולכן השאלה נותרה בעינה. השאלה נשאלה בהמשך לשאלה "כלאי כרם עם שעועית"
תשובה: וברכת ד' אם מדובר בחמשה גפנים והזרעים הם סמוכים 80 לגפנים, יש לעקרם. אבל לא הבנתי את המציאות של השאלה כל כך טוב ולכן אם אפשר לשלוח לי במייל תמונות של הגפן והשעועית או הסבר יותר מפורט. הכתובת ester156 gmail.com לגבי שאלת הקטניות ומעמדן בהל' כלאים, נחלקו האחרונים לדעת החזו"א זצ"ל דינם כתבואה ואילו לדעת הגר"ש ישראלי זצ"ל דינם כירק, בכל אופן אסורים בכרם. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: לחצן גרמא בשבת וביו"ט: כבוד הרב אני נמצא בשבתות ובימים טובים בבית אבות ע"מ להשלים מנין ולקרוא בתורה. כדי להיכנס לשם יש צורך בכניסה דרך שער חשמלי. במקום מותקן לחצן גרמא של מכון צומת המאפשר כניסה לשומרי שבת. יש לציין שניסיתי כמה פעמים להשיג מפתח והמנעול הוחלף, והדבר כרוך במאמץ רב. השאלה היא האם אני יכול להשתמש בכפתור זה כדי לבצע את המטרות הנ"ל?
תשובה: מכיון שאתה נכנס לצורך החולים מותר לך להשתמש במתקן זה
שאלה: כשרות וודקה לפסח: קניתי שתי וודקות של חברת אבסולוט לפני פסח, רציתי לשאול אם יש בהם חשש חמץ, ואם כן האם אני חייב לבערם?
תשובה: ב"ה שלו-ם וברכה הוודקה עשויה מחיטה ויש בה חשש לחמץ. לכן מי שנוהג לא למכור לגוי חמץ יש לו לשתות את כל הוודקה לפני הפסח. שנזכה לאכול השנה מהזבחים והפסחים הרב חגי בר גיורא
שאלה: שוויון בנטל - ההבדל בין הציבור הדתי לחרדי: לאחרונה נורא מעסיק אותי הנושא של שיוויון בנטל ושירות צבאי וחשבתי על זה שבימי התנ"ך כן היה צבא והחיילים היו חרדים והיום יש אלפי איסורים וסיבות למה לא להתגייס לצבא מבחינה הלכתית! זה נשמע לי קצת הזוי שפתאום נוח לחרדים להשתמט ולהגיד שאסור להתגייס. ששאלתי על כך חברות מהעולם החרדי (אני עצמי יצאתי בשאלה אבל עדיין מכבדת את הדעות) למה זה ככה הם ענו לי שבגלל שכבר החילונים מתגייסים אז לא צריך את כל העם אז מספיק שהחילונים יתגייסו והחרדים ילמדו תורה וזה יגן עלינו באותה מידה. אז יש לי על העניין כמה טענות: 1. זה יוצר חילול השם כשהחרדים מעדיפים לשבת בכולל (שבדרך כלל ממוזג) עם קערת נישנושים בצד ושתייה קרה ורק ללמוד (כמובן שזה קשה ואני מבינה את המאמץ שבלימוד גמרא אבל עדיין זה ממש לא כמו למות בשדה קרב!) האם זה לא עברה יותר חמורה מאשר פשוט לשרת? 2. יש בעיה גם עם שירות ביחידה דתית? (נצח יהודה) עד כמה שידוע לי מאחים שלי וקרובים אין לחייל שום גישה לנשים וחובה להתפלל לפחות פעם ביום והכל לפי ההלכה למה החרדים לא מתגייסים ליחידה כזאת?
תשובה: שאלת הגיוס אינה נוגעת רק להליכה לצבא. לאדם המאמין והדתי היום יש אתגר מאד קשה. פעם מי שלא היה דתי היה נחשב רשע, היה נחשב אדם גס ולא מפותח. היום התרבות החילונית היא מאד מושכת. יש בה דברים מאד יפים והיא מהווה אתגר תרבותי מול כל אדם שרוצה לשמור על אורח חיים צנוע עם מוסר של קדושה. המוסר המערבי אינו מאמין בקדושה, הוא מאמין בטבע, אולם המוסר היהודי מאמין שיש משהו שהוא יותר מהטבע - הקדושה. השאלה הגדולה כיצד מתמודדים במאבק התרבותי. הציבור הדתי לאומי הולך בדרך של מפגש וברור בין התרבויות, דרך זו יש בה יתרונות ויש בה גם חסרונות רבים. אולם הציבור החרדי בוחר להתמודד בדרך של יצירת חומה והבדלה בין התרבויות, גם בדרך זו יש יתרונות ויש חסרונות רבים. כחלק מן הענין זה גם בניית החברה רק על תורה ללא היזדקקות לחיים החילוניים, חיים שמאד מחשיבים את חיי העולם הזה. כחלק מהחינוך ליצירת ההבדלה זה אי ההליכה לצבא. ודאי שיש גם את התפקיד החשוב שהציבור החרדי לקח על עצמו להחזיר את הכתר של התורה לעם ישראל, לשמור על התרבות המופלאה שהולכת עימנו אלפיים שנה. אולם זה לא רק זה, זה גם נוגע להתמודדות התרבותית. לא נוכל לכפות על ציבור שלם ללכת כנגד המצפון שלו. הדרך היא לאפשר בצורה הדרגתית ליצור מסגרות של שיתוף הציבור החרדי עם החיים הרגילים של העולם הזה וכל זאת עם נתינת אפשרות אמיתית לשמר את התרבות החרדית.